Karcag Városi Önkormányzat Képviselő-testületének 5/2015. (II.13.) önkormányzati rendelete

a Karcag Városi Önkormányzat 2015. évi költségvetéséről

a Karcag Városi Önkormányzat Képviselő-testületének 17/2015. (VI.26.) önkormányzati rendelettel,

a 19/2015. (IX.25.), a 26/2015. (XII.18.) és a 3/ 2016. (II.26.) önkormányzati rendelettel *módosított szöveg*

Karcag Városi Önkormányzat Képviselő-testülete az államháztartásról szóló 2011. évi CXCV. törvény 23-24. §-ában meghatározott jogalkotói jogkörében, az Alaptörvény 32. cikk (1) bekezdés a) és f) pontjában, a Magyarország gazdasági stabilitásáról szóló 2011. évi CXCIV. törvény 10. §, és 10/A-E. §-aiban, a Magyarország helyi önkormányzatokról szóló 2011. évi CLXXXIX. törvény 42. § 1. pontjában, és a Magyarország 2015. évi központi költségvetéséről szóló 2014. évi C. törvényben meghatározottak szerint az alábbi rendeletet alkotja:

I. fejezet

Általános rendelkezések

**1. Értelmező rendelkezések és hivatkozó rövidítések**

**1. §** (1) E rendelet alkalmazásában:

a) adósságot keletkeztető ügylet: Magyarország gazdasági stabilitásáról szóló 2011. éviCXCIV. törvény (továbbiakban: Gst.) 3.§ (1) bekezdésében meghatározott ügylet,

b) előirányzat-átcsoportosítás: a rendelet kiadási előirányzata főösszegének változatlansága mellett, a kiadási előirányzatok egyidejű csökkentésével és növelésével végrehajtott módosítás,

c) előirányzat-módosítás: a bevételi előirányzatok vagy a kiadási előirányzatok növelése vagy csökkentése,

d) likvid hitel: a naptári éven belül lejáró futamidejű hitel,

e) zárolás: a kiadási előirányzatok felhasználásának időlegesen, feltételhez kötötten történő korlátozása, felfüggesztése,

(2) E rendeletben alkalmazott további jogszabályi hivatkozások rövidített megjelölése:

a) Áht.: az államháztartásról szóló 2011. évi CXCV. törvény

b) Költségvetési tv.: Magyarország 2015. évi központi költségvetéséről szóló 2014. évi C. törvény

c) Nv.tv.: a nemzeti vagyonról szóló 2011. évi CXCVI. törvény

d)Gst.: Magyarország gazdasági stabilitásáról szóló 2011. évi CXCIV. törvény

e) Mötv.: Magyarország helyi önkormányzatairól szóló 2011. évi CLXXXIX. törvény

f) Ávr.: az államháztartásról szóló törvény végrehajtásáról szóló 368/2011. (XII.31.) Korm. rendelet

g) Áhsz.: az államháztartás számviteléről szóló 4/2013. (I.11.) Korm. rendelet

**2. A rendelet hatálya, szerkezete**

**2. §** (1) A rendelet hatálya az Önkormányzatra és az általa fenntartott költségvetési szervekre terjed ki.

**3. §** A Képviselő-testület – az Áht. 23. § (2) bekezdésében foglalt rendelkezések alapján – a 2015. évi költségvetés táblarendszerét e rendelet1-7.mellékleteinek szerkezetében és a 1-7.mellékletek szerint alakítja ki és hagyja jóvá. Az Önkormányzat 2015. évi zárszámadás benyújtása a Képviselő-testület részére – az Áht. 102. § (3) bekezdésében foglalt rendelkezés alapján – a költségvetési év terv- és tényadataival ezen szerkezetben történik azzal, hogy a zárszámadási rendelet a 2015. évi tény adatokat is tartalmazza.

II. fejezet

Részletes rendelkezések

**1. A költségvetés bevételei és kiadásai**

**4. §[[1]](#footnote-1)** (1) A Képviselő-testület az Önkormányzat 2015. évi költségvetése – a (2) bekezdésben meghatározott finanszírozási műveletek nélküli – bevételi főösszegét 4 011 456 ezer Ft-ban, a kiadási főösszegét pedig 4 479 780 ezer Ft-ban határozza meg a hiány összege 468.324 ezer Ft.

(2) A 2015. évi költségvetés egyensúlya az alábbi finanszírozási műveletekkel:

a költségvetés bevételi oldalán 2015. évre vonatkozóan a hiány működési belső finanszírozására szolgáló bevétel 162.956 ezer Ft,a fejlesztés belső finanszírozására szolgáló bevétel 305.368 ezer Ft.

**5. §** (1) A Képviselő-testület az Önkormányzat 2015. évi költségvetését az Áht. 23.§ (2)-(3) bekezdéseiben foglaltak figyelembe vételével állapítja meg az alábbiak szerint:

1. sz. melléklet: A Karcag Városi Önkormányzat 2015. évi költségvetés bevételi főösszege kiemelt előirányzatonkénti bontásban
	1. sz. melléklet:A Karcag Városi Önkormányzat 2015. évi költségvetés bevételi főösszegén belül az Önkormányzat bevétele kiemelt előirányzatonkénti bontásban
	2. sz. melléklet:A Karcag Városi Önkormányzat 2015. évi bevételi főösszegén belül az Önkormányzat működési és felhalmozási bevételei működési és felhalmozási bevételei kiemelt előirányzatonként, kötelező, önként vállalt, államigazgatási feladatok szerinti bontásban
	3. sz. melléklet:A Karcag Városi Önkormányzat 2015. évi költségvetési bevételi főösszegén belül a költségvetési szervek bevételei kiemelt előirányzatonkénti bontásban
2. sz. melléklet: A Karcag Városi Önkormányzat 2015. évi költségvetési kiadás főösszege kiemelt előirányzatonkénti bontásban
	1. sz. melléklet: A Karcag Városi Önkormányzat 2015. évi költségvetési kiadási főösszegén belül a költségvetési szervek kiadásai kiemelt előirányzatonkénti bontásban
		1. sz. melléklet:A költségvetési szervek részére 2015. évre jóváhagyott költségvetési kereten belül a feladattal kötött feladatonkénti kiadás kiemelt előirányzatonkénti bontásban
		2. sz. melléklet:A Karcagi Polgármesteri Hivatal 2015. évi kiadásai feladatonként és kiemelt előirányzatonként, kötelező, önként vállalt és államigazgatási feladatok szerinti bontásban
		3. sz. melléklet: A Karcag Városi Önkormányzat irányítása alá tartozó költségvetési szervek 2015. évi álláshelye (létszámkerete) és a költségvetési szervek által foglalkoztatott közfoglalkoztatottak létszáma
	2. sz. melléklet: A Karcag Városi Önkormányzat 2015. évi költségvetés kiadási főösszegén belül az önkormányzat kiadásai feladatonként, kiemelt előirányzatonkénti bontásban
		1. sz. melléket:A Karcag Városi Önkormányzat 2015. évi költségvetés kiadási főösszegén belül az önkormányzat nevében végzett beruházások, felújítások kiadásai
	3. sz. melléklet:A Karcag Városi Önkormányzat 2015. évi költségvetési főösszegén belül a tartalék összege feladatonkénti bontásban
3. sz. melléklet: A Karcag Városi Önkormányzat 2015. évi működési és felhalmozási bevételeinek és kiadásainak mérlegszerű kimutatása
4. sz. melléklet:Karcag Városi Önkormányzat 2015. évben fennálló kötelezettségei lejárat, hitelezők és eszközök szerinti bontásban (járulékok és inflációkövetés nélkül)
5. sz. melléklet:Karcag Városi Önkormányzat 2015. évi előirányzat-felhasználási ütemterve
6. sz. melléklet:A Karcag Városi Önkormányzat 2015. évi közvetett támogatásai jogcímenkénti bontásban
7. sz. melléklet: Az Önkormányzat EU alapból is finanszírozott 2015. évi fejlesztéseinek bevételei és kiadásai feladatonkénti bontásban

(2) Az (1) bekezdés 2.1.3.sz. melléklete szerint meghatározott létszámkereten belül – a (3) bekezdésben foglalt kivétellel – a teljes- és részmunkaidőben foglalkoztatottakra megállapított létszámkerettől eltérni kizárólag a központilag támogatott, valamint a megbízásos jogviszonyú foglalkoztatás keretében ideiglenesen (éven belül) az adott költségvetési szerv részére meghatározott létszámkerethez tartozó személyi juttatás és járulékaira biztosított kiadási előirányzat felhasználásával történő foglalkoztatás esetén lehet.

(3) A Karcag Városi Önkormányzat 2015. évi Start-munkaprogram keretében a közfoglalkoztatás tervében szereplőfoglalkoztatást a Városi Önkormányzat Városgondnoksága látja el, a foglalkoztatás keretében az Intézmény maximálisan, a megkötött hatósági szerződés szerinti létszámot foglalkoztathat. A Nemzeti Közfoglalkoztatási Program keretében, ha Önkormányzatunknak lehetősége lesz közfoglalkoztatásra, a Karcag Városi Önkormányzat irányítása alá tartozó költségvetési szervek a Polgármesterhez történt előzetes bejelentés alapján engedéllyel foglalkoztathatnak

**2. A költségvetés végrehajtásának szabályai**

**6. §** (1) Az Önkormányzati költségvetési szervek az e rendeletben megállapított előirányzat felhasználási jogkörébe tartozó bevételi és kiadási előirányzatokkal jogszabályi keretek között a (2)- (4) bekezdésekben foglalt kivételekkel önállóan gazdálkodnak, jogosultak a bevételek beszedésére és a kiadások teljesítésére. A költségvetés végrehajtása során a költségvetési szervek az intézményi szervezeti létszámkeretet, személyi feltételeket a feladatellátásnak megfelelően kötelesek kialakítani. Feladatcsökkenés esetén a szükséges korrekciókat ennek megfelelően kötelesek megtenni.

(2) Városi Önkormányzat Városgondnoksága 2015. évi költségvetésében biztosított „közutak fenntartásának támogatására” címen biztosított 32.733 ezer Ft. állami normatív támogatás felhasználásáról a Képviselő-testület dönt az alábbiak szerint:

a) Városi Önkormányzat Városgondnoksága és a közterület felügyelők a nem megfelelő műszaki állapotú útszakaszokat 2015. március 31-ig felmérik.

b) A felmérés alapján Városi Önkormányzat Városgondnoksága elkészíti a költségvetéseket –személyi és járulék kiadás nélkül- 2015. április 15-ig.

c)[[2]](#footnote-2)

d)[[3]](#footnote-3)

 (3)[[4]](#footnote-4)

**7. §** Az Önkormányzat irányítása alá tartozó költségvetési szervek tekintetében, a címek részére a rendelettel meghatározott működési bevételeket meghaladó többletbevételek felhasználásáról (azok köréről és mértékéről) a Képviselő-testület dönt. A céllal kapott támogatásértékű bevételek, valamint a véglegesen átvett pénzeszközök felhasználásáról, lebontásáról a költségvetési szerv tájékoztatásával a költségvetési rendelet alapján történik.

**8. §** (1) Az Önkormányzat irányítása alá tartozó intézményi árubeszerzéseknél, szolgáltatások igénybevételénél, felújításoknál, karbantartási kiadásoknál stb. (együttesen: beszerzéseknél) azonos egységár, alapár, illetve vállalkozási díj esetén előnyben kell részesíteni a kedvezőbb (30, 60 napos) fizetési határidőt biztosító vállalkozót (beszállítót, szolgáltatót).

 (2) A (1) bekezdésben meghatározott beszerzések megrendeléséhez, a vonatkozó szerződések megkötéséhez előzetes Polgármesteri engedély szükséges, a megkötött közüzemi szerződések kifizetéséhez kapcsolódóan további engedélyezés nem szükséges.

**9. §** (1)[[5]](#footnote-5) A Karcag Városi Önkormányzat 2015. évre vonatkozóan folyószámla-hitelkeret szerződést köt 100.000 ezer Ft összegben.

(2) Karcag Városi Önkormányzat kötelezettséget vállal a (1) bekezdésben meghatározott folyószámlahitel igénybevétele esetén, a hitel és járulékainak az igénybevételét naptári éven belül történő visszafizetésére.

(3) Karcag Városi Önkormányzat felhatalmazza a Polgármestert, hogy a működőképesség megőrzése, a likvid hitel kiváltása, illetve a pályázatok önerejének csökkentése érdekében, a feltételek fennállása esetén támogatási igényt nyújtson be az önkormányzatok kiegészítő támogatásának elnyerésére.

**10. §** A költségvetés általános tartalékai, az év közben jelentkező többletigények kielégítésére, közmunka programra, valamint bevétel elmaradás pótlására használható fel a következők szerint:

a) Az általános tartalékból az első félévben maximum 40 % használható fel.

b) Az általános tartalékkal való rendelkezés jogot nettó 1.000.000 Ft keretösszeg erejéig a Polgármester, fölötte a Képviselő-testület gyakorolja.

**11. §** A költségvetés polgármesteri keretének felhasználásáról a Polgármester dönt.

**12. §** (1)Az Önkormányzat által finanszírozott vagy támogatott szervezetek, illetve gazdasági társaságok részére számadási kötelezettséget kell előírni a részükre céljelleggel juttatott összegek rendeltetésszerű felhasználásáról, és ehhez kapcsolódóan a számadás nem teljesítése esetére visszafizetési kötelezettséget kell előírni. A Karcagi Polgármesteri Hivatal ellenőrizni köteles a felhasználást és az elszámolást. Amennyiben a finanszírozott vagy támogatott szervezet, illetve gazdasági társaság az előírt számadási kötelezettségnek határidőre nem tesz eleget, és a támogatási szerződés alapján további támogatási összegre is jogosult lenne, támogatását fel kell függeszteni, és fel kell szólítani a már kifizetett támogatás visszafizetésére.

(2)[[6]](#footnote-6) A KSE és Nagykun Víz- és Csatornamű Kft működési támogatási előirányzatainak időbeni ütemezésére a polgármester jogosult.

A rendszerfüggő víziközmű elemek elkülönített bérleti díjának rendszerfüggő víziközmű fejlesztésének céljára történő felhasználásáról a Polgármester dönt.

(3) Az Önkormányzat többségi tulajdonában lévő gazdasági társaságok az önkormányzati támogatásból és az Önkormányzattal kötött szerződésből együttesen tervezett bevételük esetében a tervezett éves bevételük 10 %-át vagy a 20 millió Ft-ot elérő 30 napon túli lejárt tartozásállományukról - amennyiben e tartozást 1 hónap alatt nem képesek 30 nap alá szorítani - kötelesek haladéktalanul a Polgármestert, és a Felügyelő Bizottságot írásban tájékoztatni.

**13. §** (1) A Képviselő-testület az Önkormányzat költségvetési egyenlegének a tervezettől eltérő, kedvezőtlen alakulása esetén a költségvetési szervek támogatási előirányzatait, az Önkormányzat többségi tulajdonában lévő gazdasági társaságok támogatásait és a helyi nemzetiségi önkormányzatok támogatásait – a (2) bekezdésben foglalt kivételekkel – zárolhatja, csökkentheti, törölheti.

(2) A zárolás nem vonatkozhat:

a) az európai uniós források, vagy más támogatások igénybevételével megvalósuló projektekhez biztosítandó önkormányzati támogatás,

b) személyi juttatások és járulékaik finanszírozásához szükséges önkormányzati támogatás,

c) a segélyek

előirányzataira.

(3) A Képviselő-testület a (1) bekezdésben meghatározott zárolás feloldásáról vagy a zárolt összegnek megfelelő előirányzat csökkentéséről, törléséről legkésőbb a költségvetési év zárását megelőzően dönt.

**5. Adatszolgáltatás a költségvetésről és annak végrehajtásáról**

**14. §** (1) Az Önkormányzat irányítása alá tartozó költségvetési szerv vezetője a saját költségvetésének végrehajtásához – a rendelet alapján – részletes, éves pénzforgalmi tervet köteles készíteni, melynek havi bontásban tartalmaznia kell a tárgyévben várható kiadásokat és bevételeket forrásonként és kiemelt előirányzatonként részletezve.

(2) Az Önkormányzat irányítása alá tartozó költségvetési szerv vezetője 2015. évre vonatkozóan köteles éves létszám-gazdálkodási tervet készíteni, melynek feladatonkénti bontásban tartalmaznia kell a szükséges létszám előirányzatot.

(3) Az (1)-(2) bekezdésekben meghatározott éves pénzforgalmi tervet, valamint létszám-gazdálkodási tervet 2015. évre vonatkozóan, 2015. február 28-ig kell elkészíteni és Karcag Városi Önkormányzat Polgármestere részére megküldeni.

(4) A Városi Önkormányzat irányítása alá tartozó költségvetési szerv vezetője:

a.) a tárgyhónapot követő hó 20. napjáig köteles a költségvetési szerv költségvetésének végrehajtásáról költségvetési szervenként havi költségvetési jelentést készíteni, valamint

b.) a negyedévet követő hónap 20. napjáig időközi mérlegjelentést készíteni,

ezen adatszolgáltatásokat a Karcagi Polgármesteri Hivatal Költségvetési, Gazdálkodási és Kistérségi Iroda Költségvetési Csoportja részére a jelzett határidőkig megküldeni.

(5) A (4) bekezdésben meghatározott jelentéseket a mindenkori jogszabályi előírásoknak megfelelő adattartalommal és formában kell elkészíteni.

**6. Készpénzben történő kifizetések**

**15. §** (1) Az Önkormányzatnak és az általa irányított költségvetési szerveknek a bevételek beszedésekor, és a kiadások teljesítésekor lehetőség szerint készpénzkímélő fizetési módokat kell alkalmazni.

(2) A Képviselő-testület az Önkormányzatnál és az általa irányított költségvetési szerveknél a kiadások készpénzben történő kifizetését az alábbi esetekben engedélyezi:

1. jogszabályban meghatározott szociális vagy gyermekvédelmi pénzbeli ellátás,
2. ellátottak részére személyi térítési díj visszafizetése,
3. ellátottak egyéb pénzbeli juttatása,
4. személyi juttatás körében

da) közfoglalkoztatottak személyi juttatása,

db) fizetési előleg felvétele,

dc) alkalmazottak munkába járási költségtérítése,

1. készpénzelőleg felvétele,
2. természetes személy részére pénzbeli kártalanítás, vagy kártérítés fizetése,
3. természetes személy részére ingatlan vételárának kifizetése,
4. alkalmazottak jubileumi jutalma, belföldi kiküldetése,
5. üzemanyag elszámolás,
6. jogcímtől függetlenül 100.000 Ft bruttó összegig terjedő kifizetés.

III. fejezet

Vegyes és záró rendelkezések

**16. §[[7]](#footnote-7)** (1) A Képviselő-testület a Karcagi Polgármesteri Hivatal által vezetett ,,Lakásépítési Alap” számlára érkező bevételek (törlesztések) lakásépítésre, lakásfelújításokra vonatkozó szabályzatok szerinti felhasználását a kialakult gazdasági helyzet miatt a Karcagi Polgármesteri Hivatalnak nem engedélyezi.

A Képviselő-testület a Városi Önkormányzat Városgondnoksága által vezetett ,,Lakásépítési Alap” számlára érkező bevételek (törlesztések) felhasználását az intézmény működési kiadásainak fedezetére engedélyezi.

(2) Karcag Városi Önkormányzat Képviselő-testülete az önkormányzat irányítási körébe tartozó költségvetési szerveknél dolgozók havi, rendszeres járandóságának fizetésére a tárgyhónapot követő hónap 3. naptári napját határozza meg. Amennyiben ez a nap nem munkanap, akkor az ezt követő első munkanap a járandóság folyósításának napja, melytől kivételes esetben a Polgármester előzetes írásbeli engedélyével el lehet térni.

**17. §** A Képviselő-testület a Karcag Városi Önkormányzat Képviselő-testületének Szervezeti és Működési Szabályzatáról szóló 12/2014.(X.31.) önkormányzati rendelet 2. számú mellékletének 1.4. pontját hatályon kívül helyezi.

**18. §** E rendelet a kihirdetését követő napon lép hatályba, de rendelkezéseit 2015.január 1-től kell alkalmazni.

Karcag, 2015. február 12.

K. m. f.

|  |  |
| --- | --- |
|  |  |
| **Dobos László s. k.** | **Rózsa Sándor s. k** |
| polgármester | jegyző |

Egységes szerkezetbe foglalás hiteléül:

K a r c a g, 2016. február 26.

|  |  |
| --- | --- |
|  **(:Szabóné Bóka Réka:)** |  |
|  Költségvetési csoportvezető |  |

1. Módosította Karcag Városi Önkormányzat Képviselő-testületének 3/2016. (II.26.) rendelet 1. §-a [↑](#footnote-ref-1)
2. Hatályon kívül helyezte Karcag Városi Önkormányzat Képviselő-testületének 17/2015. (VI.26.) rendelet 2. §-a [↑](#footnote-ref-2)
3. Hatályon kívül helyezte Karcag Városi Önkormányzat Képviselő-testületének 17/2015. (VI.26.) rendelet 2. §-a [↑](#footnote-ref-3)
4. Hatályon kívül helyezte Karcag Városi Önkormányzat Képviselő-testületének 17/2015. (VI.26.) rendelet 2. §-a [↑](#footnote-ref-4)
5. Módosította Karcag Városi Önkormányzat Képviselő-testületének 17/2015. (VI.26.) rendelet 3. §-a [↑](#footnote-ref-5)
6. Kiegészítette Karcag Városi Önkormányzat Képviselő-testületének 17/2015. (VI.26.) rendelet 4. §-a [↑](#footnote-ref-6)
7. Módosította a Karcag Városi Önkormányzat Képviselő-testületének 19/2015.(IX.25) rendelet 2.§-a [↑](#footnote-ref-7)